**KÚPNA ZMLUVA**

**č. CPS-2020/................**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej len „**Obchodný zákonník**“) a v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“)

(ďalej len „**zmluva**“)

**1 Kupujúci:**

Názov: **CENTRUM POLYGRAFICKÝCH SLUŽIEB**

Sklabinská 1

831 06 Bratislava

v zastúpení: JUDr. Laura SOBOTOVIČOVÁ, riaditeľka

IČO: 42 272 360

DIČ: 2023821206

Bankové spojenie: Štátna pokladnica, Radlinského 32, 810 05 Bratislava 15, SR

IBAN: SK34 8180 0000 0070 0047 8217

BIC/SWIFT kód: SPSRSKBA

(ďalej len „**kupujúci**“)

a

**2 Predávajúci:**

Názov:

Sídlo:

IČO:

DIČ:

Registrácia:

Obchodný register:

IČ DPH:

Bankové spojenie:

Číslo účtu:

IBAN:

Zapísaný v:

(ďalej len „**predávajúci**“)

(kupujúci a predávajúci ďalej aj „**zmluvné strany**“)

**Článok I**

**Úvodné ustanovenia**

1.1 Centrum polygrafických služieb ako verejný obstarávateľ podľa § 7 ods. 1 písm. a) zákona o verejnom obstarávaní vyhlásilo oznámením č. ........ zverejneným vo Vestníku verejného obstarávania č. ....... dňa ........ verejnú súťaž na realizáciu zákazky s názvom **„Nákup nového ofsetového hárkového tlačového stroja**“ (ďalej len „verejné obstarávanie“).

1.2 Na základe vyhodnotenia ponúk bola ponuka predávajúceho vybraná ako úspešná ponuka v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky predávajúceho sa zmluvné strany v slobodnej vôli a v súlade so všeobecne záväznými právnymi predpismi platnými na území Slovenskej republiky rozhodli uzatvoriť túto zmluvu.

1.3 Kupujúci týmto vyhlasuje, že je spôsobilý túto zmluvu uzatvoriť a plniť záväzky v nej obsiahnuté.

1.4 Predávajúci týmto vyhlasuje, že je spôsobilý túto zmluvu uzatvoriť a plniť záväzky v nej obsiahnuté.

**Článok II**

**Predmet zmluvy**

2.1 Predmetom tejto zmluvy je záväzok predávajúceho dodať kupujúcemu riadne a včas nový ofsetový hárkový tlačový stroj, v súlade s opisom predmetu zákazky uvedeným v prílohe č. 1A tejto zmluvy a podľa podmienok stanovených v tejto zmluve (ďalej len „predmet zmluvy““) a previesť na kupujúceho vlastnícke právo k predmetu zmluvy a záväzok kupujúceho predmet zmluvy prevziať a zaplatiť za riadne a včas dodaný predmet zmluvy kúpnu cenu podľa čl. **IV** tejto zmluvy.

2.2 Predmet zmluvy je podrobnejšie špecifikovaný v opise predmetu zákazky, technické požiadavky (ďalej len „OPZ“), použitom v súťažných podkladoch vo verejnom obstarávaní, ako aj v ponuke predávajúceho predloženého do verejného obstarávania (ďalej len „ponuka“). OPZ tvorí prílohu č. 1A tejto kúpnej zmluvy a ponuka tvorí prílohu č.1B tejto kúpnej zmluvy.

2.3 Predávajúci sa zaväzuje, že v rámci kúpnej ceny súčasne dodá:

1. návod na obsluhu a údržbu v slovenskom jazyku,
2. servisnú záručnú knižku ( alebo jej ekvivalent ) v slovenskom jazyku.

2.4 Súčasťou dodania predmetu zmluvy v rámci kúpnej ceny je doprava do miesta plnenia, poučenie a zaškolenie obsluhy (pre tri (3) osoby) v nasledovnom rozsahu:

1. obsluha ofsetového hárkového tlačového stroja,
2. základná údržba ofsetového hárkového tlačového stroja,
3. skúšobná tlač a uvedenie do prevádzky,
4. kalibrácia,
5. zaškolenie v trvaní minimálne 15 kalendárnych dní.

**Článok III**

**Dodacie podmienky a nadobudnutie vlastníckeho práva**

3.1 Predávajúci sa zaväzuje dodať predmet zmluvy v súlade s dohodnutými technickými a funkčnými charakteristikami, platnými všeobecne záväznými právnymi predpismi Slovenskej republiky, technickými normami a podmienkami tejto zmluvy. Predávajúci sa zaväzuje súčasne s odovzdaním predmetu zmluvy odovzdať kupujúcemu aj všetky doklady, ktoré sa na dodaný predmet zmluvy vzťahujú, a to najmä vyhlásenie o zhode, atest, pasport.

3.2 Predávajúci zabezpečí aj súvisiace služby spojené s dodaním predmetu zmluvy na miesto dodania, s vyložením v mieste dodania na vlastné náklady.

3.3 Predávajúci sa zaväzuje protokolárne odovzdať celý predmet zmluvy kupujúcemu podľa prílohy č. 1A tejto kúpnej zmluvy v lehote štyroch (4) mesiacov odo dňa nadobudnutia účinnosti tejto zmluvy.

3.4 Dodanie predmetu zmluvy bude dokladované podpisom zodpovednej osoby kupujúceho na príslušnom preberacom protokole.

3.5 Deň dodania predmetu zmluvy písomne alebo elektronicky oznámi predávajúci kupujúcemu najneskôr tri (3) pracovné dni vopred poverenej osobe kupujúceho podľa **čl. X bod 10.5** tejto zmluvy.

3.6 Pred prevzatím predmetu zmluvy predávajúci vyhotoví preberací protokol. V preberacom protokole bude uvedené množstvo dodaného predmetu zmluvy, vyjadrenie či dodávka predmetu zmluvy je úplná a či pri prevzatí predmet zmluvy zodpovedá požiadavkám podľa prílohy č. 1A tejto kúpnej zmluvy. Kupujúci môže po prevzatí predmetu zmluvy riadne predmet zmluvy užívať a predávajúci sa mu zaväzuje toto užívanie dňom prevzatia umožniť. Kupujúci si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať preberací protokol, neprebrať dodaný predmet zmluvy a nezaplatiť cenu za neprebraný predmet zmluvy.

3.7 Vlastnícke právo k dodanému predmetu zmluvy prechádza na kupujúceho dňom jeho dodania a prevzatia podpisom preberacieho protokolu vyhotoveného predávajúcim a zaplatením kúpnej ceny.

3.8 Nebezpečenstvo škody na predmete zmluvy prechádza na kupujúceho dňom jeho dodania a prevzatia podpisom preberacieho protokolu.

**Článok IV**

**Kúpna cena a platobné podmienky**

4.1 Kúpna cena je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách dohodou, ako cena maximálna a konečná a je uvedená v prílohe č. 2 tejto zmluvy.

4.2 Kúpnou cenou sa rozumie cena za predmet zmluvy vrátane všetkých ekonomických oprávnených nárokov predávajúceho vynaložené v súvislosti s dodaním predmetu zmluvy (colných, daňových poplatkov, dopravy do miesta dodania uvedeného v čl. V bode 5.1 tejto zmluvy, náklady na obalovú techniku, balenie a vykládku a primeraného zisku).

4.3 Cena za predmet zmluvy musí byť stanovená v mene EURO. K fakturovanej cene bude vždy pripočítaná DPH stanovená v súlade so všeobecne záväznými právnymi predpismi platnými na území SR v čase dodania predmetu zmluvy.

4.4 Maximálna a konečná cena za predmet zmluvy, ktorá bola predmetom ponuky je špecifikovaná v prílohe č. 2 tejto zmluvy a je stanovená ako maximálna bez DPH.

4.5 V prípade, že sa počas doby trvania tejto zmluvy predávajúci, ktorý nie je platcom DPH stane platcom DPH, za celkovú zmluvnú cenu podľa tejto zmluvy sa bude považovať výlučne cena bez DPH. DPH v takomto prípade znáša v celom rozsahu predávajúci.

4.6 Dohodnutú cenu je možné meniť iba pri zmene colných a daňových predpisov, a to vždy len po vzájomnej dohode zmluvných strán, v zmysle zákona Národnej rady Slovenskej republiky č.18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. ktorou sa vykonáva zákona Národnej rady Slovenskej republiky č. 18/1996 Z. z. o cenách v znení neskorších predpisov a v súlade s § 18 zákona č. 343/2015 Z. z.

4.7 Zálohové platby ani platba vopred sa neumožňujú. Úhrada kúpnej ceny sa uskutoční po prebratí predmetu zmluvy kupujúcim, formou prevodu na bankový účet predávajúceho uvedeného v záhlaví tejto zmluvy. Bezhotovostný platobný styk sa uskutoční prostredníctvom finančného ústavu kupujúceho na základe faktúry, ktorej splatnosť je dohodnutá v lehote tridsať (30) dní odo dňa doručenia faktúry kupujúcemu. Faktúra sa považuje za uhradenú dňom odpísania finančných prostriedkov z účtu kupujúceho uvedeného v záhlaví tejto zmluvy.

4.8 Neoddeliteľnou súčasťou faktúry bude preberací protokol potvrdený kupujúcim.

4.9 Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu. Kupujúci a predávajúci sa zaväzujú plniť povinnosť v zmysle  zákona č. 215/2019 Z. z. o zaručenej elektronickej fakturácii  a centrálnom elektronickom systéme a o doplnení  niektorých zákonov, ktorým  dochádza k zavedeniu povinnosti používať zaručené elektronické faktúry, v termíne a rozsahu, ktoré oznámi Ministerstvo financií Slovenskej republiky vo svojom publikačnom orgáne.

**Článok V**

**Miesto dodania**

5.1 Miestom dodania predmetu zmluvy je Centrum polygrafických služieb, Sklabinská 1, 831 06 Bratislava.

**Článok VI**

**Záručná doba a zodpovednosť za vady**

6.1 Záručná doba na predmet zmluvy je dvadsaťštyri (24) mesiacov od jeho prebratia kupujúcim, pokiaľ na záručnom liste alebo obale predmetu zmluvy nie je vyznačená dlhšia doba podľa záručných podmienok výrobcu. V prípade oprávnenej reklamácie sa záručná doba predlžuje o čas, počas ktorého bola vada odstraňovaná.

6.2 Záručná doba začína plynúť odo dňa prevzatia predmetu zmluvy. Dátum prevzatia predmetu zmluvy bude uvedený na preberacom protokole.

6.3 Predávajúci sa zaväzuje v rámci poskytovania záručného servisu dodávať kupujúcemu originálne náhradne diely, príslušenstvo a ostatné dodávané komponenty predmetu zmluvy.

6.4 V prípade vady akosti predmetu zmluvy počas záručnej doby má kupujúci právo na bezplatné odstránenie vád a predávajúci povinnosť vady odstrániť na svoje náklady v lehote do dvadsaťštyri (24) pracovných hodín od uplatnenia reklamácie. Predávajúci nezodpovedá za vady, ktoré vznikli poškodením predmetu zmluvy hrubou nedbanlivosťou kupujúceho, jeho konaním v rozpore s inštrukciami ohľadne používania predmetu zmluvy, neodbornou údržbou, používaním v rozpore s návodom na použitie, alebo neobvyklým spôsobom užívania.

6.5 Predávajúci počas plynutia záručnej doby bezplatne zabezpečí diaľkovú diagnostiku s priamym napojením na predmet zmluvy kupujúceho, vrátane jazykovej podpory a to 24 hodín denne.

6.7 Predávajúci počas plynutia záručnej doby bezplatne zabezpečí minimálne 1 x mesačne generovanie štatistických dát a odporúčaním na údržbu.

6.8 Kupujúci za zaväzuje, že reklamáciu vady zo záruky predmetu zmluvy uplatní bez zbytočného odkladu po jej zistení, písomnou formou, oprávnenému zástupcovi predávajúceho.

6.9 Kupujúci je oprávnený v prípade dodania vadného predmetu zmluvy požadovať:

1. odstránenie vád, ak sú opraviteľné,
2. dodanie chýbajúceho množstva alebo časti predmetu zmluvy,
3. výmenu vadného predmetu zmluvy za predmet zmluvy bez vád.

6.10 Právo voľby uplatneného nároku podľa bodu 6.9 písm. a), b) alebo c) tohto článku musí kupujúci uviesť v písomne uplatnenej reklamácii. V opačnom prípade má právo voľby predávajúci.

6.11 Postup pri reklamácii predmetu zmluvy sa ďalej riadi záručnými podmienkami a príslušnými ustanoveniami Obchodného zákonníka a ďalších všeobecne záväzných právnych predpisov platných na území Slovenskej republiky.

**Článok VII**

**Ostatné dojednania**

7.1 Predávajúci prehlasuje, že predmet zmluvy nie je zaťažený právami tretích osôb.

7.2 Predávajúci je povinný dodať predmet zmluvy kupujúcemu v dohodnutom množstve, rozsahu, kvalite, v požadovaných technických parametroch, v bezchybnom stave a dohodnutom termíne v zmysle špecifikácie podľa prílohy č. 1A a prílohy č. 2 zmluvy.

7.3 Kupujúci je povinný:

1. prebrať bezchybný predmet zmluvy v deň dodania, ktorý mu predávajúci oznámi podľa článku III. bod 3.5 tejto zmluvy,
2. riadne a včas zaplatiť kúpnu cenu dohodnutú v článku IV. tejto zmluvy.

7.4 Ak má kupujúci odôvodnenú pochybnosť o tom, že dodaný predmet zmluvy nezodpovedá požadovanej špecifikácií, dodávateľ zabezpečí na vlastné náklady preukázanie zhody s ponúkanou špecifikáciou, obvyklým spôsobom, treťou nezávislou odbornou stranou, ktorá má oprávnenie takúto zhodu preukázať, do troch (3) pracovných dní od doručenia žiadosti o preukázanie zhody predmetu zmluvy.

**Článok VIII.**

**Zmluvné pokuty a úroky z omeškania**

8.1 Pre prípad nedodržania podmienok tejto zmluvy dohodli Zmluvné strany nasledovné zmluvné pokuty a úroky z omeškania:

1. za omeškanie predávajúceho s dodaním predmetu zmluvy v lehote podľa čl. III bod 3.3 tejto zmluvy mu vzniká povinnosť uhradiť kupujúcemu zmluvnú pokutu vo výške 0,05 % z ceny celého predmetu zmluvy, a to za každý aj začatý deň omeškania. To platí aj v prípade nedodania alebo oneskoreného dodania dokladov, ktoré sú potrebné na prevzatie predmetu zmluvy, alebo iných dokladov a/alebo súčastí predmetu zmluvy, ktoré je predávajúci povinný predložiť kupujúcemu podľa tejto zmluvy.
2. za omeškanie predávajúceho s odstránením vady predmetu zmluvy podľa čl. VI. tejto zmluvy je kupujúci oprávnený uplatniť si od predávajúceho zmluvnú pokutu vo výške 0,05% z ceny celého predmetu zmluvy, a to za každý aj začatý deň omeškania,
3. za omeškanie kupujúceho so zaplatením kúpnej ceny je predávajúci oprávnený uplatniť si od kupujúceho zákonný úrok z omeškania v zákonnej výške z nezaplatenej ceny, a to za každý aj začatý deň omeškania,

8.2 Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Pre účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania predmetu zmluvy trvá po dobu pôsobenia vyššej moci, najviac však dva (2) mesiace od jej vzniku. Po uplynutí tejto doby sa zmluvné strany dohodnú o ďalšom postupe. Ak nedôjde k dohode, môže ktorákoľvek zmluvná strana písomne odstúpiť od tejto zmluvy.

8.3 V prípade, že predmet zmluvy nemôže byť predávajúcim dodaný v dohodnutom termíne z dôvodov zavinených kupujúcim, je predávajúci oprávnený požadovať náhradu preukázanej škody podľa Obchodného zákonníka počínajúc piatim týždňom omeškania.

8.4 Zmluvnú pokutu zaplatí predávajúci kupujúcemu v lehote tridsiatich (30) dní odo dňa doručenia faktúry do sídla predávajúceho.

8.5 Zaplatením zmluvnej pokuty predávajúcim nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

8.6 Zmluvné strany sú zodpovedné za škodu spôsobenú druhej zmluvnej strane porušením povinností podľa tejto zmluvy, pričom sa dohodli na vylúčení možnosti liberácie v zmysle ustanovenia § 373 Obchodného zákonníka voči škode spôsobenej zo strany predávajúceho kupujúcemu.

**Článok IX.**

**Práva a povinnosti zmluvných strán**

9.1 Predávajúci sa zaväzuje, že dodá predmet zmluvy podľa tejto zmluvy riadne a včas, s odbornou starostlivosťou a v súlade so záujmami kupujúceho, ktoré sú mu známe alebo mu musia byť známe.

9.2 Pri plnení povinností v zmysle tejto zmluvy je predávajúci povinný postupovať tak, aby nepoškodzoval alebo neohrozoval dobré meno kupujúceho alebo jeho oprávnené záujmy a predávajúci je povinný poskytnúť kupujúcemu všetku potrebnú súčinnosť smerujúcu k naplneniu účelu tejto zmluvy.

9.3 Predávajúci sa zaväzuje, že predmet zmluvy podľa tejto zmluvy poskytne v súlade s pokynmi kupujúceho a včas mu oznámi všetky skutočnosti, ktoré môžu mať vplyv na plnenie tejto zmluvy.

9.4 Predávajúci je povinný pri plnení tejto zmluvy postupovať so všetkou odbornou starostlivosťou a zaväzuje sa dodať predmet zmluvy kupujúcemu riadne a včas s tým, že predmet zmluvy musí zodpovedať podmienkam stanoveným v tejto zmluve, požiadavkám a pokynom kupujúceho.

9.5 Predávajúci sa zaväzuje dodržiavať pri plnení tejto zmluvy všeobecne záväzné právne predpisy platné na území Slovenskej republiky vzťahujúce sa alebo súvisiace s plnením tejto zmluvy.

9.6 Predávajúci sa zaväzuje, že bude pri dodaní predmetu zmluvy podľa tejto zmluvy plne rešpektovať aj vnútorné predpisy kupujúceho, pokiaľ s nimi bude písomne oboznámený.

9.7 Predávajúci je povinný zachovávať mlčanlivosť o informáciách poskytnutých kupujúcim v súvislosti s plnením tejto zmluvy počas doby platnosti tejto zmluvy aj po jej skončení. Zmluvné strany sa dohodli, že všetky informácie, ktoré si zmluvné strany navzájom poskytnú, sú dôverného charakteru a bez písomného súhlasu zmluvných strán ich nemôžu poskytnúť tretím osobám. Záväzok zachovávať mlčanlivosť podľa tohto bodu zmluvy sa nevzťahuje na informácie, ktoré sa stanú verejne známe a prístupné. Za porušenie povinnosti mlčanlivosti sa nepovažuje ani to, ak je zmluvná strana povinná dôvernú informáciu oznámiť na základe zákonom stanovenej povinnosti, a to napríklad na základe zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.

9.8 V Prílohe č. 3 sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

9.9 Predávajúci je povinný kupujúcemu oznámiť akúkoľvek zmenu údajov u subdodávateľov uvedených v Prílohe č. 3 tejto zmluvy, a to bezodkladne.

9.10 V prípade zmeny subdodávateľa je predávajúci povinný najneskôr do piatich (5) pracovných dní odo dňa zmeny subdodávateľa predložiť kupujúcemu informácie o novom subdodávateľovi v rozsahu údajov podľa bodu 9.12 tohto článku zmluvy a predmety subdodávok, pričom pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov(ďalej len „zákon č. 315/2016 Z. z.“).

9.11 Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.

9.12 Predávajúci vyhlasuje, že v čase uzatvorenia tejto zmluvy je zapísaný v registri partnerov verejného sektora v súlade so zákonom č. 315/2016 Z. z.., pokiaľ sa ho povinnosť zápisu do registra partnerov verejného sektora týka.

**Článok X.**

**Korešpondencia a kontaktné osoby**

10.1 Ak v tejto zmluve nie je uvedené inak, akákoľvek korešpondencia medzi zmluvnými stranami v súvislosti s touto zmluvou musí mať písomnú formu a musí sa doručiť poštou ako doporučená zásielka s doručenkou alebo kuriérom, emailom alebo osobne s vyžiadaním potvrdenia o prijatí na nasledujúce adresy druhej zmluvnej strane.

10.2 Korešpondencia zasielaná poštou ako doporučená zásielka s doručenkou alebo kuriérom sa považuje za doručenú:

1. ak adresát korešpondenciu prevezme,
2. uplynutím troch (3) pracovných dní do jej odoslania odosielateľom v prípade, že pošta alebo prevádzkovateľ kuriérskej služby korešpondenciu vráti odosielateľovi ako nedoručiteľnú alebo ak doručenie korešpondencie bolo zmarené konaním alebo opomenutím adresáta,
3. okamihom odmietnutia prevziať korešpondenciu ak adresát prevzatie korešpondencie odmietne.
	1. Korešpondencia doručovaná osobne sa považuje za doručenú:
4. ak adresát korešpondenciu prevezme,
5. okamihom neúspešného pokusu o jej doručenie, ak doručenie korešpondencie bolo zmarené konaním alebo opomenutím adresáta,
6. okamihom odmietnutia prevziať korešpondenciu, ak adresát prevzatie korešpondencie odmietne.

10.4 V prípade korešpondencie zasielanej mailom sa korešpondencia považuje za riadne doručenú len za predpokladu, že druhá strana potvrdí jej prevzatie. V prípade korešpondencie zasielanej faxom alebo emailom sa korešpondencia považuje za riadne doručenú len za predpokladu, že druhá zmluvná strana potvrdí jej prevzatie.

10.5 Poverenými kontaktnými osobami pre účely plnenia tejto zmluvy sú:

**Za predávajúceho:**

meno a priezvisko:

funkcia:

tel. číslo:

e-mail:

**Za kupujúceho:**

meno a priezvisko:

funkcia:

tel. číslo:

e-mail:

Čl**ánok XI.**

**Trvanie a skončenie zmluvy**

11.1 Zmluvu je možné skončiť:

a) písomnou dohodou zmluvných strán,

b) písomným odstúpením od zmluvy,

11.2 Odstúpenie od zmluvy sa uskutoční písomným oznámením odstupujúcej Zmluvnej strany adresovaným druhej zmluvnej strane zároveň s uvedením dôvodu odstúpenia od zmluvy a je účinné okamihom jeho doručenia druhej zmluvnej strane. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu zmluvnej strany uvedenú v záhlaví tejto zmluve.

11.3 Kupujúci je oprávnený odstúpiť od tejto zmluvy v prípade podstatného porušenia zmluvných povinností zo strany predávajúceho. Za podstatné porušenie zmluvných povinností sa považuje, ak predávajúci:

1. vstúpil do konkurzného konania alebo reštrukturalizácie, ktoré sa voči nemu začalo po podpise tejto zmluvy
2. vstúpil do likvidácie,
3. ak koná v rozpore s touto zmluvou a/alebo všeobecne záväznými právnymi predpismi platnými na území Slovenskej republiky a na písomnú výzvu kupujúceho toto konanie a jeho následky v určenej primeranej lehote neodstráni,
4. ak poruší povinnosti podľa článku IX. body 9.4, 9.7, 9.9, 9.10 tejto zmluvy,
5. nebol v čase uzavretia tejto zmluvy zapísaný v registri partnerov verejného sektora v zmysle zákona o verejnom obstarávaní alebo bol z toho registra vymazaný,
6. keď sa pre predávajúceho stalo plnenie zmluvných povinností celkom nemožným,
7. ak v čase uzavretia tejto zmluvy existoval dôvod na vylúčenie predávajúceho pre nesplnenie podmienok účasti podľa § 32 ods. 1 písm. a) zákona o verejnom obstarávaní,
8. ak táto zmluva nemala byť uzavretá s predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so zmluvou o fungovaní Európskej únie.

11.4 Predávajúci je oprávnený odstúpiť od tejto zmluvy v prípade podstatného porušenia zmluvných povinností zo strany kupujúceho. Za podstatné porušenie zmluvných povinností zo strany kupujúceho sa považuje, ak je kupujúci v omeškaní s úhradou faktúry o viac ako šesťdesiat (60) dní po lehote jej splatnosti.

11.5 Odstúpenie od tejto zmluvy musí byť v písomnej forme a preukázateľne doručené druhej zmluvnej strane. Dňom doručenia písomného prejavu vôle odstúpenia od zmluvy jednou zo zmluvných strán táto zmluva zaniká. Odstúpenie od zmluvy sa nedotýka nároku na zaplatenie zmluvnej pokuty a nároku na náhradu škody spôsobenej porušením povinností vyplývajúcich z tejto zmluvy. Zmluvná strana, ktorá odstúpi od zmluvy, má právo požadovať od druhej zmluvnej strany náhradu škody, ktorá jej týmto konaním vznikla, okrem prípadov vyššej moci podľa čl. VIII. bod 8.2 tejto zmluvy

**Článok XII.**

**Záverečné ustanovenia**

12.1 Táto zmluva nadobúda platnosť dňom podpisu obidvomi zmluvnými stranami a účinnosť nasledujúcim po dni jej zverejnenia v Centrálnom registri zmlúv, ktorý vedie Úrad vlády SR.

12.2 Právne vzťahy touto zmluvou výslovne neupravené sa riadia Obchodným zákonníkom a ostatnými všeobecne záväznými právnymi predpismi platnými na území Slovenskej republiky.

12.3 Zmluva môže byť doplnená a zmenená len na základe písomného, očíslovaného a zmluvnými stranami podpísaného dodatku.

12.4 Žiadna zo zmluvných strán nie je oprávnená postúpiť svoje práva a povinnosti podľa tejto zmluvy na tretiu osobu bez predchádzajúceho písomného súhlasu druhej zmluvnej strany.

12.5 Zmluva je vyhotovená v piatich (5) vyhotoveniach s platnosťou originálu, pričom kupujúci obdrží tri (3) vyhotovenia a predávajúci obdrží dve (2) vyhotovenia.

12.6 Zmluvné strany prehlasujú, že si dohodu prečítali, jej obsahu porozumeli, pričom ju na znak súhlasu s jej obsahom slobodne a vážne vlastnoručne podpisujú.

12.7 Zmluva má nasledujúce prílohy, ktoré tvoria jej neoddeliteľnú súčasť:

Príloha č. 1A Opis predmetu zákazky

Príloha č. 1B Ponuka

Príloha č. 2: Ocenený rozpočet ceny

Príloha č. 3: Zoznam subdodávateľov

V Bratislave, dňa: V ............................, dňa:

Za kupujúceho Za predávajúceho

................................................. .................................................